Pandya
నా ఎదుగుదల వెనుక ద్రవిడ్‌: హార్థిక్‌ పాండ్యా
న్యూఢిల్లీ: కొద్దిరోజులుగా భారత్‌ క్రికెట్‌ జట్టులో కీలకంగా మారిపోయిన ఆటగాడు హర్థిక్‌ పాండ్యా. తన క్రికెట్‌ కెరీర్‌ అభ్యున్నతిలో టీమిండియా మాజీ కెప్టెన్‌ రాహుల్‌ ద్రవిడ్‌ పాత్ర వెలకట్ట లేనిదని టీమిండియా యువ ఆల్‌రౌండర్‌ హార్థిక్‌ పాండ్యా స్పష్టం చేశారు. తన ఎదుగుదలకు టీమిండియా మాజీ కెపెన్‌ రాహుల్‌ ద్రావిడ్‌ కాారణమంటూ ద్రవిడ్‌పై ప్రశంసల వర్షం కురి పించాడు. ఇండియా ఏ జట్టుకు ప్రాతినిధ్యం వహించినప్పుడు రాహుల్‌ సార్‌ నుంచి అనేక విషయాలు నేర్చుకున్నట్లు పాండ్యా తెలిపారు. ఛాంపియన్‌్‌స ట్రోఫీకి సెలెక్టర్లు ఎంపిక చేసిన టీమిండియాలో హార్థిక్‌ పాండ్యా ఒకరు. ఐపిఎల్‌ పదో సీజన్‌లో ఫైనల్‌లో ముంబై ఇండియన్స్‌ విజయం సాధించడంలో కూడా కీలక పాత్ర పోషించారు. తాజాగా శుక్రవారం తన క్రికెట్‌ కెరీర్‌ అభ్యున్నతిలో ద్రవిడ్‌ సార్‌ పాత్ర వెలకట్టలేనిది పాండ్యా తెలిపారు.
చాలా ఉద్వేగానికి లోనయ్యా: జాతీయ జట్టులో పిలుపు వచ్చిన్పుడు తను చాలా ఉద్వేగానికి లోనయ్యానని భారత్‌ జట్టుకు ఏదో చేయాలనే ఉద్దేశ్యంతో దేవుడే నన్ను అక్కడికి పంపించాడని భావించానని పాండ్యా తెలిపారు. నేను అనుకున్న దానికంటే ముందుగా భారత్‌ జట్టులో స్థానం సంపాదించడానికి ద్రవిడ్‌ సారే కారణమన్నారు. ఇక్కడ ఆయనకు థ్యాంక్స్‌ చెప్పాలన్నారు. ద్రవిడ్‌ సార్‌ నన్ను మానసికంగా బలోపేతం చేసి జట్టులో స్థానం సంపాదించడానికి కారణమయ్యాడు. జాతీయ జట్టులో చోటు దక్కే క్రమంలో అంతా ఆయనకే దక్కుతుందన్నారు. గతంలో ఆస్ట్రేలియా ఏ జట్టుతో జరిగిన మ్యాచ్‌లో పరుగు తేడాతో కోల్పోయామన్నారు.
మేము 19బంతుల్లో 23 పరుగులు చేయాల్సిన తరుణంలో గెలుపు అం చుల వరకు వచ్చి ఓడామన్నారు. నిజానికి ఆమ్యాచ్‌ గెలుస్తామనే అనుకున్నానని అనవసర పరుగుకోసం ప్రయత్నించి రనౌట్‌గా పెవిలియిన్‌గా చేరడంతో మ్యాచ్‌ ఆసీస్‌ వైపు మళ్లిందన్నారు. అప్పుడు ద్రవిడ్‌ సార్‌ నన్ను తిడతానేమోనని భయమేసిందన్నారు. కానీ ద్రవిడ్‌ సార్‌ నాపై ఎటువంటి ఆగ్రహం వ్యక్తం చేయకపోగా, నన్ను పక్కనే కూర్చుపెట్టుకున్నారన్నారు. ఈసమయం లో ద్రవిడ్‌ నాకు కొన్ని మార్గదర్శకాలు సూచిం చారు. టీమిండియాకు ప్రాతినిధ్యం వహించే టాలెంట్‌ నీలో ఉందని చెప్పారన్నారు. నువ్వు ఇకపై మ్యాచ్‌లు ఫినిషింగ్‌ చేసే అలవాటు చేసుకో. అలా చేసిన పక్షంలో టీమిండియాలో నీకు చోటు దక్కడం ఖాయమని చెప్పారన్నారు. ఇలా నాలో స్పూర్తిని నింపి టీమిండియాలో చోటు దక్కడానికి ద్రవిడ్‌ సార్‌ కారణమయ్యారని హార్థిక్‌ పాండ్యా పేర్కొన్నారు.